રિલાયન્સ ઇન્ડસ્ટ્રીઝે(RIL) તેની ૪૧મી વાર્ષિક સામાન્ય સભા (AGM)માં જેની લાંબા સમયથી રાહ જોવાતી હતી તે ફાઇબર-ટુ-ધ-હોમ (FTTH) બ્રોડબેન્ડ સર્વિસ ‘જીઓ ગિગાફાઇબર’ લોન્ચ કરવાની જાહેરાત કરી છે. કંપની એક સાથે ૧,૧૦૦ શહેરમાં ફિક્સ્ડ લાઇન બ્રોડબેન્ડ સેવા શરૂ કરવાની યોજના ધરાવે છે અને દાવા પ્રમાણે આ વિશ્વનું સૌથી મોટું ફિક્સ્ડ લાઇન બ્રોડબેન્ડ રોલઆઉટ હશે. આને કારણે ટીવી અને મોબાઇલ જગતમાં ક્રાંતિ આવશે.